Mænd bonger ud i statistikkerne for selvmord og alkoholmisbrug. Mandeklub vil stoppe tendensen.

Uge 24 er i år dedikeret til "Mænds mentale sundhed og trivsel i hverdagen". Skalborg Mandeklub har fundet en måde, der kan få mænd med problemer ud af busken. De mødes ugentligt, hygger og snakker, og så kommer der behandlere til, når de er klar. Pensionisten Poul Christensen er en af dem, der troligt møder op i mandeklubben. Han har været syg i otte år med kræft og går stadigvæk i behandling. Video: Sammenhold og arbejde får Poul til at komme i klubben - Vi har fisketure, og jeg har et værksted hernede, så der er altid noget at lave, siger Poul Christensen. Klub skal skabe dialog Mænds mentale sundhed er et vigtigt tema. Hele tre gange så mange mænd begår selvmord som kvinder, og dobbelt så mange mænd har et alkoholmisbrug. Hvorfor, det er sådan, er svært at svare på, men Ove Guldbrand, formand for Mænds Mødested i Aalborg, har et bud på det. - Det kan der være mange årsager til. I mænds mødesteder der falder de i hvert fald ikke i alkoholfælden, fordi alkohol findes ikke i vores regi. Men mænd er nok ikke så gode til at snakke med hinanden og mødes, så derfor er vores klub vigtigt, siger han. Mænds Mødested har klubaften hver mandag klokken 19:00.